b'\n_START_ARTICLE_\nJablani\xc5\xa1ki Potok\n_START_SECTION_\nZgodovina\n_START_PARAGRAPH_\nNekdaj so bili na obeh pobo\xc4\x8djih nad potokom do vrha hriba vinogradi, ki jih je okrog 1900 uni\xc4\x8dila trtna u\xc5\xa1, ki je pri\xc5\xa1la iz Amerike. Danes so \xc5\xa1e vidne sledi teh vinogradov. \xc5\xa0e vedno so ozke parcele vinogradov, katerih lastniki so bili kmetje iz doline, na katerih so \xc5\xa1e ostaline hramov oz. zidanic. Opu\xc5\xa1\xc4\x8deni vinogradi so se zagozdili, vendar je les slab, drevesa prevrne malo ve\xc4\x8dji vihar. _NEWLINE_Les so vozili kar po grabnu \xe2\x80\x93 potoku, vozovi so imeli mo\xc4\x8dna, kovana kolesa in tudi konje je bilo treba pogosteje podkovati zaradi grobega kamenja. Prebivalci so pri\xc5\xa1li v dolini po ozki stezi ob potoku. Cesta iz Zgornje Jablanice v Potok se je zgradila \xc5\xa1ele leta 1952 in je \xc5\xa1e danes makadamska.'